Marjorie

"Marjorie" (מעוצב באותיות קטנות; בעברית: "מרג'ורי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב כמחווה לסבתה של סוויפט, זמרת האופרה מרג'ורי פינליי. בשיר, היא מדברת על העצות שנתנה לה ועל כך שהיא מרגישה אשמה שלא הכירה אותה מספיק. השיר מאופיין בקולות של סינתיסייזרים, כלי מיתר ודגימות משיריה של פינליי. השיר זכה לשבחים ביקורתיים רחבים, תוך מתן דגש על הרגש, המילים וההפקה שלו. מבקרים רבים בחרו בשיר כגולת הכותרת באלבום וכינו אותו כאחד משיריה הנוקבים ביותר של סוויפט. לפני יציאת האלבום סוויפט חשפה כי הוא יכלול שיר על סבתה. השיר הופץ ביחד עם האלבום ב-11 בדצמבר 2020 כרצועה ה-13 מתוכו. היא סיפרה כי הוא נכתב על סבתה מרג'ורי פינליי, אשר הייתה זמרת אופרה והשפיעה על הרצון שלה לפצוח בקריירה מוזיקלית. פינליי נולדה בממפיס טנסי בשנת 1928 ונפטרה בשנת 2003 ברדינג, פנסילבניה. מילות השיר בנויות בצורה של מזמור, ומדברות על דברים אשר למדה סוויפט מסבתה כמו "לעולם לא לשכוח להיות חביבה", "לעולם לא להיות כל כך פיקחת" וכולי. בנוסף לכך, הוא מתאר את תחושת הצער שסוויפט הרגישה לאחר מותה ואת תחושת האשמה על כך שלא בילתה עימה מספיק זמן. הפקת השיר מאופיינת ממוזיקת סינת'טית, תוך שנעשה שימוש בכלי מיתר, בצ'לו, בהרמוניות וביטים. בנוסף לכך, הוא משלב גם את קולות הרקע של סבתה בשירת האופרה שלה. השיר למעשה מהווה המשך לרצועה השמינית ב-Folklore,‏ "Epiphany" אותה כתבה סוויפט על סבה, דין. השיר נכתב על ידי סוויפט עצמה והולחן על ידי ארון דסנר, כאשר סוויפט כתבה את המילים שלו בשילוב הלחן של דסנר. סוויפט עצמה תרמה להלחנה שלו כאשר הביאה לדסנר את ההקלטות של סבתה, אותן הוא כלל בתוך "Marjorie". מוזיקת הגיבוי של השיר הורכבה מ-"Alvers Hi-Hat Generator"; תוכנה שפותחה על ידי המפיק ריאן אולסון, בה היה שימוש רב בשיריה של הלהקה ביג רד משין. התוכנה לוקחת כל צליל בשיר ומחלקת אותם לדוגמאות ומציבה אותם בתבניות מוזיקליות אקראיות. דסנר עבר על התבניות, בחר את החלקים המועדפים עליו, ערך ופיתח אותם ושלח אותם לסוויפט. בעקבות הקלטת השיר, הוקלטה גם "Peace", הרצועה ה-15 ב-Folklore הדוגמת את "Marjorie", כאשר ההרמוניה בגשר המוזיקלי של "Marjorie" נמצאת גם ב-"Peace". אנני זאלסקי מ-The A.V. Club שיבחה את מילות השיר אותן כינתה כ"קורעות לב" ואת הפקתו של השיר אותה כינתה כ"מייסרת". מעבר לכך, היא כינתה את השיר כ"אחד מהשירים הטובים של הזמרת מתחילת הקריירה שלה ועד יציאתו של Evermore". האנה מלריאה מ-NME טענה ש"ייתכן והשיר מדבר על הצער והאשמה שחשה סוויפט בעקבות מותה של פינליי". מדליין קרון מ-American Songwriter החמיאה למילות השיר אותן כינתה כ"נשגבות" וטענה שהן משבחות את סבתה של סוויפט ומוקירות את "הדימויים החיים" שהיא מעוררת. בנוסף לכך, היא החמיאה לקליפ המילים שלו. מאורה ג'ונסטון מאנטרטיינמנט ויקלי שיבחה את השימוש בסינתיסייזרים, בכלי הנגינה ובקולותיה של סבתה וטענה כי הם מוסיפים חיים לשיר. כריס וילמן מוראייטי האמין כי "השיר ישאיר עין יבשה רק אצל אנשים שלעולם לא חוו מוות של אדם קרוב" והוסיף שנקודת השיא בו היא "קולות הרקע של סבתה של סוויפט". אלן ג'ונסון מ-Paste שיבחה את השיר והחשיבה אותו כ"אחד משיריה הטובים ביותר של סוויפט בכל הזמנים", וכתבה כי "חוכמתה החזקה ביותר בשיר הופכת אותו לשיר המייצג ביותר מתוך אלבומה התשיעי Evermore – אלבום אינטימי ושליו". פטריק ראיין מ-USA Today כינה את השיר "כמחווה קורעת לב". קלייר שפר מרולינג סטון כינתה את השירה של סוויפט כ"מבריקה והורסת" וכ"קלאסיקה". בנוסף לכך, השוותה אותו לשיר הצדקה "Ronan" שהוציאה בשנת 2012, ואמרה שלסוויפט יש "כישרון בכתיבת הספדים" וכי לא יכלה לחשוב על שיר "שתופס בצורה כה מושלמת את הטרגדיה של אובדן יקירייך כשאת צעירה מכדי לראות את מלוא ערכם". מבקר מוזיקה מטעם Stereogum הפנה כלפי השיר ביקורת מעורבת והדגיש את השימוש בכלי נגינה שונים בו. סטיבן תומאס ארלוויין מ-AllMusic מתח ביקורת על השימוש במוזיקה אלקטרונית בשיר ועל כך שהמוזיקה האלקטרונית לא מדגישה את הצער שחוותה סוויפט אלא עושה ההפך. ג'ון פארלס מניו יורק טיימס שיבח את הפקת השיר, ואת השימוש במכשור ובמוזיקה האלקטרונית. פונץ' ליוואנאג מ-Manila Bulletin תיאר את השיר כ"בלדה מרגשת ויפהפייה". ביום יציאתו של Evermore, הופץ קליפ המילים הרשמי של "Marjorie" בחשבון היוטיוב הרשמי של טיילור סוויפט. הקליפ כולל תמונות וקליפים של סבתה וגם תמונות של סבתה ביחד עימה. בארצות הברית השיר הצליח להגיע למקום ה-75 במצעד הבילבורד הוט 100, ולמקום ה-16 במצעד שירי הרוק & האלטרנטיביים, שם נשאר במשך שלושה שבועות. במצעד השירים האלטרנטיביים הדיגיטליים דורג בשיאו במקום ה-18, תוך שזכה להצלחה גם במצעד שירי הסטרימינג (אלטרנטיבי). במצעד של רולינג סטון טופ 100 הגיע בשיאו למקום ה-56 והפך לאחד מהשירים המצליחים ביותר מ-Evermore. במצעד בילבורד גלובל 200 הגיע בשיאו למקום ה-66, אך במצעד בילבורד גלובל ללא ארצות הברית הגיע למקום ה-129. בנוסף לכך, התברג השיר גם במצעד הסינגלים האוסטרלי ובקנדה הוט 100. במצעד הסינגלים הבריטי הגיע למקום ה-94 במצעד שירי הסטרימינג של המדינה. מידע על היצירה "Marjorie" באתר מיוזיק בריינז evermore, נבדק ב-2021-03-26 Gabrielle Sanchez, Who’s Marjorie? and 6 Other Burning evermore Questions, Answered, Vulture, ‏2020-12-11 (באנגלית אמריקאית) Savannah Walsh, Taylor Swift's 'Marjorie' Lyrics Honor Her Late Grandmother, ELLE, ‏2020-12-11 (באנגלית אמריקאית) Taylor Swift song ‘Marjorie’ is a tribute to her late grandmother, The Independent, ‏2020-12-11 (באנגלית) Taylor Swift’s new album ‘Evermore’ – the biggest talking points, NME, ‏2020-12-11 (באנגלית בריטית) Taylor Swift Evermore review: Proof of a peerless songwriter and storyteller, web.archive.org, ‏2020-12-11 Taylor Swift levels up on Evermore | EW.com, web.archive.org, ‏2020-12-12 Evermore review: Taylor Swift's latest is even better than folklore, web.archive.org, ‏2020-12-14 Rob Sheffield, Rob Sheffield, Taylor Swift's Cruel Winter: Why 'Marjorie' Is Her Heart-Shredding Masterpiece, Rolling Stone, ‏2020-12-13 (באנגלית אמריקאית) Claire Shaffer, Claire Shaffer, Aaron Dessner on How His Collaborative Chemistry With Taylor Swift Led to 'Evermore', Rolling Stone, ‏2020-12-18 (באנגלית אמריקאית) Taylor Swift includes opera singing grandmother's vocals on 'Marjorie', Capital (באנגלית) Taylor Swift – 'Evermore': the NME review, web.archive.org, ‏2020-12-11 Taylor Swift 'evermore' Is Ready For Your Record Player, Radio Play Be Damned « American Songwriter, web.archive.org, ‏2020-12-11 Taylor Swift Has Her Second Great Album of 2020 With 'Evermore' - Variety, web.archive.org, ‏2020-12-11 Taylor Swift’s evermore Is folklore’s Charismatic Companion, pastemagazine.com, ‏2020-12-15 (באנגלית) Taylor Swift 'Evermore' album review: A bewitching 'Folklore' followup, web.archive.org, ‏2020-12-12 Taylor Swift's 'Evermore': Album Review - Rolling Stone, web.archive.org, ‏2020-12-11 Taylor Swift 'evermore' Review: Her NPR-Indie Singer-Songwriter Era Continues, web.archive.org, ‏2020-12-11 Evermore - Taylor Swift | Songs, Reviews, Credits | AllMusic (באנגלית), נבדק ב-2021-03-26 ‘Evermore,’ Taylor Swift’s ‘Folklore’ Sequel, Is a Journey Deeper Inward - The New York Times, web.archive.org, ‏2020-12-11 AUDIO JUNKIE: ‘Taylor Swift: Study in Prolific’, Manila Bulletin, ‏2020-12-28 (באנגלית אמריקאית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Angie Martoccio, Angie Martoccio, Taylor Swift Honors Her Grandmother With Heart-Wrenching Lyric Video for 'Marjorie', Rolling Stone, ‏2020-12-11 (באנגלית אמריקאית) "Taylor Swift Chart History (Hot 100)". "Taylor Swift Chart History (Hot Rock & Alternative Songs)". Taylor Swift, Billboard Rolling Stone, Rolling Stone (באנגלית אמריקאית) "Taylor Swift Chart History (Global 200)". "Taylor Swift Chart History (Global 200 Excl. US)". "Taylor Swift Chart History (Canadian Hot 100)". "The ARIA Report: Week Commencing 21 December 2020". The ARIA Report. No. 1607. Australian Recording Industry Association. December 21, 2020. p. 4. Official Audio Streaming Chart Top 100 | Official Charts Company, www.officialcharts.com (באנגלית) CERTIFICADOS, Pro-Música Brasil (ב־Brazilian Portuguese)